Această povestire, cea mai tragică din carte și cumva cehoviană, pare reversul dramatic al unei proze comice din volumul anterior, în care un unchi, despre care se crede că a făcut o avere în Germania, se întoarce după mulți ani în Moldova să-și viziteze rudele, însă comportamentul lui (se împrumută de bani în timp ce promite tuturor că-i va ajuta cu una și cu alta) ridică suspiciuni cu privire la bunăstarea vieții sale din Occident.